CELEX: 32011R0512
Language: da
Date: 2011-05-11 00:00:00
Title: Europa-Parlamentets og Rådets forordning (EU) nr. 512/2011 af 11. maj 2011 om ændring af Rådets forordning (EF) nr. 732/2008 om anvendelse af et arrangement med generelle toldpræferencer for perioden 1. januar 2009 til 31. december 2011

31.5.2011   
            
            
               DA
            
            
               Den Europæiske Unions Tidende
            
            
               L 145/28
            
         EUROPA-PARLAMENTETS OG RÅDETS FORORDNING (EU) Nr. 512/2011
   af 11. maj 2011
   om ændring af Rådets forordning (EF) nr. 732/2008 om anvendelse af et arrangement med generelle toldpræferencer for perioden 1. januar 2009 til 31. december 2011
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 2,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   efter den almindelige lovgivningsprocedure (1), og
   ud fra følgende betragtninger:
   
               (1)
            
            
               Unionen har siden 1971 indrømmet udviklingslande handelspræferencer inden for rammerne af arrangementet med generelle toldpræferencer (»GSP«). GSP er blevet indført ved hjælp af på hinanden følgende forordninger om anvendelse af et arrangement med generelle toldpræferencer (»arrangementet«), som hver især normalt finder anvendelse i tre år ad gangen.
            
         
               (2)
            
            
               Det nuværende arrangement blev fastlagt ved Rådets forordning (EF) nr. 732/2008 (2), og finder anvendelse indtil den 31. december 2011. Nærværende forordning bør sikre, at arrangementet fortsat finder anvendelse efter denne dato.
            
         
               (3)
            
            
               Fremtidige forbedringer af arrangementet bør baseres på et kommissionsforslag til en ny forordning (»den næste forordning«), som bør tage hensyn til relevante overvejelser vedrørende effektiviteten af forordning (EF) nr. 732/2008 med hensyn til opfyldelse af målsætningerne med arrangementet. Den næste forordning bør omfatte de ændringer, som er nødvendige for at sikre, at arrangementet forbliver effektivt. Det er også af afgørende betydning, at Kommissionens forslag tager hensyn til de handelsstatistikker, som først blev tilgængelige i juli 2010, vedrørende den af arrangementet omfattede import for perioden til og med 2009, som var et år præget af et markant fald i den globale handel, der også omfattede udviklingslandene. Det er lige så vigtigt at sikre, at de erhvervsdrivende og de begunstigede lande gives tilstrækkeligt varsel om de ændringer, som den næste forordning vil medføre. Af disse årsager er den resterende anvendelsesperiode for forordning (EF) nr. 732/2008 utilstrækkelig til at gøre det muligt for Kommissionen at udarbejde et forslag samt til den senere vedtagelse af den næste forordning efter den almindelige lovgivningsprocedure. Det er dog ønskeligt at sikre kontinuitet i anvendelsen af arrangementet efter den 31. december 2011, og indtil den næste forordning er blevet vedtaget og finder anvendelse.
            
         
               (4)
            
            
               Forlængelsesperioden for forordning (EF) nr. 732/2008 bør ikke være ubegrænset. Følgelig og for at sikre, at der afsættes tilstrækkelig tid til den lovgivningsmæssige procedure til vedtagelse af det nye arrangement, bør anvendelsesperioden for nævnte forordning forlænges indtil den 31. december 2013. Såfremt den næste forordning finder anvendelse før denne dato, bør forlængelsesperioden afkortes tilsvarende.
            
         
               (5)
            
            
               Der er behov for en række tekniske ændringer af forordning (EF) nr. 732/2008 for at sikre sammenhæng og kontinuitet i forbindelse med anvendelsen af arrangementet.
            
         
               (6)
            
            
               Udviklingslande, der opfylder kriterierne for at indgå i den særlige ansporende ordning for bæredygtig udvikling og god regeringsførelse (GSP+), bør have mulighed for at blive omfattet af de supplerende toldpræferencer i henhold til nævnte ordning, hvis Kommissionen på deres anmodning, som skal indsendes senest den 31. oktober 2011 eller den 30. april 2013, beslutter at indrømme dem den særlige ansporende ordning med virkning fra henholdsvis den 15. december 2011 eller den 15. juni 2013. Udviklingslande, som allerede er blevet indrømmet fordele under den særlige ansporende ordning i medfør af Kommissionens beslutning 2008/938/EF af 9. december 2008 om listen over begunstigede lande, som opfylder betingelserne for den særlige ansporende ordning for bæredygtig udvikling og god regeringsførelse i henhold til Rådets forordning (EF) nr. 732/2008 (3) og Kommissionens afgørelse 2010/318/EU af 9. juni 2010 om de begunstigede lande, som opfylder betingelserne for den særlige ansporende ordning for bæredygtig udvikling og god regeringsførelse for perioden fra den 1. juli 2010 til den 31. december 2011 i henhold til Rådets forordning (EF) nr. 732/2008 (4) bør bevare denne status under det nuværende arrangements forlængelse.
            
         
               (7)
            
            
               Forordning (EF) nr. 732/2008 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 732/2008 foretages følgende ændringer:
   
               1)
            
            
               Titlen affattes således:
            
         
               2)
            
            
               I artikel 8, stk. 2, andet afsnit, tilføjes følgende litraer:
               
                           »c)
                        
                        
                           i forbindelse med artikel 9, stk. 1, litra a, nr. iii) — de data, der var tilgængelige den 1. september 2010, som et årligt gennemsnit over tre på hinanden følgende år
                        
                     
                           d)
                        
                        
                           i forbindelse med artikel 9, stk. 1, litra a, nr. iv) — de data, der var tilgængelige den 1. september 2012, som et årligt gennemsnit over tre på hinanden følgende år.«.
                        
                     
         
               3)
            
            
               I artikel 9 foretages følgende ændringer:
               
                           a)
                        
                        
                           i stk. 1, litra a), indsættes følgende efter nr. ii):
                           »eller
                           
                                       iii)
                                    
                                    
                                       senest den 31. oktober 2011 for at blive indrømmet den særlige ansporende ordning fra den 1. januar 2012
                                       eller
                                    
                                 
                                       iv)
                                    
                                    
                                       senest den 30. april 2013 for at blive indrømmet den særlige ansporende ordning fra den 1. juli 2013,«
                                    
                                 
                     
                           b)
                        
                        
                           i stk. 3 foretages følgende ændringer:
                           
                                       i)
                                    
                                    
                                       andet punktum affattes således:
                                       »Lande, som er blevet indrømmet den særlige ansporende ordning for bæredygtig udvikling og god regeringsførelse på grundlag af en anmodning efter stk. 1, litra a), nr. i), behøver ikke indgive nogen anmodning efter stk. 1, litra a), nr. ii), stk. 1, litra a), nr. iii), eller stk. 1, litra a) nr. iv).«
                                    
                                 
                                       ii)
                                    
                                    
                                       følgende afsnit tilføjes:
                                       »Lande, som er blevet indrømmet den særlige ansporende ordning for bæredygtig udvikling og god regeringsførelse på grundlag af en anmodning efter stk. 1, litra a), nr. ii), behøver ikke indgive nogen anmodning efter stk. 1, litra a), nr. iii), eller stk. 1, litra a), nr. iv). Lande, som er blevet indrømmet den særlige ansporende ordning for bæredygtig udvikling og god regeringsførelse på grundlag af en anmodning efter stk. 1, litra a), nr. iii), behøver ikke indgive nogen anmodning efter stk. 1, litra a), nr. iv).«.
                                    
                                 
                     
         
               4)
            
            
               I artikel 10, stk. 3, foretages følgende ændringer:
               
                           a)
                        
                        
                           », eller« tilføjes i slutningen af litra b)
                        
                     
                           b)
                        
                        
                           følgende litraer tilføjes:
                           
                                       »c)
                                    
                                    
                                       senest den 15. december 2011, hvis der er tale om en ansøgning efter artikel 9, stk. 1, litra a), nr. iii), eller
                                    
                                 
                                       d)
                                    
                                    
                                       senest den 15. juni 2013, hvis der er tale om en ansøgning efter artikel 9, stk. 1, litra a), nr. iv).«.
                                    
                                 
                     
         
               5)
            
            
               I artikel 32, stk. 2, erstattes ordene: »31. december 2011« med ordene: »31. december 2013 eller indtil en dato, der fastsættes i den næste forordning, alt efter hvad der indtræffer først«.
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Strasbourg, den 11. maj 2011.
      
         
            På Europa-Parlamentets vegne
         
         J. BUZEK
         
            Formand
         
      
      
         
            På Rådets vegne
         
         GYŐRI E.
         
            Formand
         
      
   
   
      (1)  Europa-Parlamentets holdning af 24.3.2011 (endnu ikke offentliggjort i EUT) og Rådets afgørelse af 14.4.2011.
   
      (2)  EUT L 211 af 6.8.2008, s. 1.
   
      (3)  EUT L 334 af 12.12.2008, s. 90.
   
      (4)  EUT L 142 af 10.6.2010, s. 10.